การใช้ห้องสมุดเพื่อการสอนของครูโรงเรียนมัธยมศึกษาในเขตพื้นที่การศึกษา กรุงเทพมหานคร เขต 1
THE UTILIZATION OF LIBRARIES FOR TEACHING BY TEACHERS OF SECONDARY SCHOOLS IN BANGKOK EDUCATIONAL SERVICE AREA OFFICE 1
อภิรดี อั๋นประเสริฐ
ห้องสมุดกับการศึกษา
การศึกษาครั้งนี้มีวัตถุประสงค์เพื่อ 1) ศึกษาความต้องการกระบวนการใช้ห้องสมุดเพื่อการสอนของครูผู้สอน 2) ศึกษาความสามารถของห้องสมุดที่จะสนับสนุนการสอนให้บริการด้านการสอน และ 3) เปรียบเทียบความต้องการของครูต่อความสามารถของห้องสมุดจากบรรณารักษ์จำแนกตามประสบการณ์การสอนและกลุ่มสาระการเรียนรู้ และ 4) ศึกษาความเป็นไปได้ของการใช้ห้องสมุดเพื่อการสอนของครู ประชากรที่ใช้ในการวิจัย ได้แก่ ครูและบรรณารักษ์โรงเรียนมัธยมศึกษา เขตพื้นที่การศึกษา กรุงเทพมหานคร เขต 1 จำนวน 258 คน ผลการวิจัยพบว่า 1. ความต้องการของครูต่อความร่วมมือจากบรรณารักษ์ในการใช้ห้องสมุดเพื่อการสอนโดยรวมอยู่ในระดับมาก 2. ความสามารถในการให้ความร่วมมือจากบรรณารักษ์แก่ครูโดยใช้ห้องสมุดเพื่อการสอนโดยรวมอยู่ในระดับมาก 3. ความต้องการของครูต่อความสามารถจากบรรณารักษ์จำแนกตามประสบการณ์การสอนและกลุ่มสาระการเรียนรู้มีความแตกต่างกันในเรื่องความต้องการความร่วมมือจากบรรณารักษ์เพื่อใช้ห้องสมุดในการเรียนการสอน 4. ความเป็นไปได้ของการใช้ห้องสมุดเพื่อการสอนของครูโรงเรียนมัธยมในเขตกทม. มีความเป็นไปได้ในการใช้ห้องสมุดเพื่อการสอน เนื่องจากความต้องการของครูผู้สอนกับความร่วมมือของบรรณารักษ์ไม่ต่างกัน คำสำคัญ : การใช้ห้องสมุด , ห้องสมุดโรงเรียน
มหาวิทยาลัยราชภัฎบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ประภาพรรณ หิรัญวัชรพฤกษ์
ลิงค์ข้อมูลในระบบ Matrix
มหาวิทยาลัยราชภัฎบ้านสมเด็จเจ้าพระยา
ศิลปศาสตรมหาบัณฑิต
บรรณารักษศาสตร์และสารสนเทศศาสตร์